
DR.30.6.2008 79 

 

 
Oleh kerana itulah, saya berharap dalam kita memberikan keutamaan kepada 

kekurangan bekalan bahan makanan sekarang ini, kerajaan selain daripada melihat, 
memberikan peruntukan yang besar dan sebagainya, tetapi tidak memikirkan soal 
teknologi, maka haruslah merujuk kepada keberkesanan teknologi GMO ini. 

Yang kedua ialah tentang isu tanah.  Tanah adalah merupakan satu isu yang juga 
begitu besar dihadapi oleh negara kita dalam menumpukan pertanian kerana kita banyak 
menggunakan tanah untuk perkara lain khususnya iaitu kelapa sawit. 

Oleh kerana itu, saya rasa suatu ketika dahulu, kerajaan sudah pun  
mencadangkan untuk mewujudkan apa yang disebutkan sebagai bank tanah.  Maka, kita 
harap kerajaan memberikan perhatian semula  tentang bank tanah ini, supaya isu tanah 
yang sedang kita hadapi sekarang ini untuk tujuan pertanian dapat diatasi segera. 

Tuan Yang di-Pertua, menyentuh tentang Rancangan Malaysia Kesembilan ini, 
iaitu dalam Kajian Separuh Penggal ini, saya berharap agar kerajaan akan meneruskan 
dasar-dasar yang sedia ada, kerana dasar-dasar yang sedia ada ini adalah begitu baik 
sebenarnya terutamanya di dalam kita menjamin keseimbangan antara kaum selagi 
keadilan dapat diutamakan. 

Satu contoh yang cukup jelas yang disebut oleh Perdana Menteri dalam 
pembentangan Kajian Separuh Penggal ialah isu yang disebut sebagai income disparity,  
dengan izin, iaitu kalau boleh bahawa setiap RM1 yang diperolehi pendapatan oleh bukan 
Melayu juga RM1 diperolehi oleh bumiputera.  Maka income disparity ini adalah merupakan 
satu isu yang harus diberi perhatian dan oleh kerana itulah, pada pandangan saya, dasar 
yang sedia ada ini harus diteruskan terutamanya Dasar Ekonomi Baru. 

Ia bukan sepatutnya setakat semangat sahaja, NEP, New Economy Policy 
ataupun Neighbour Ending Policy ini perlulah diteruskan kerana dengan cara ini sahajalah, 
maka kita dapat memberikan keseimbangan antara kaum ini. 

Soal-soal penyalahgunaan kuasa, soal-soal penyelewengan  dan sebagainya 
bukan menjadi sebab untuk kita memberhentikan dasar yang sebegini rupa yang sebegini 
baik, yang sudah terbukti dapat mewujudkan keseimbangan antara kaum.  Ini bukan soal 
perkauman, dan kalau kita melihat pun dasar 30% ini, belum tercapai, hanya 18% sahaja 
yang dicapai.  Ada 12% dan ini tidak timbul soal untuk merampas hak orang lain. 

Oleh kerana itulah, saya berharap dalam soal ini bahawa dasar ini akan dapat 
diteruskan.  Kalau kita lihat sebagai contohnya, pemilikan tanah, hartanah di bandar di 
kalangan bumiputera hanya tidak sampai 10%.  Oleh kerana itu saya ingin bertanya tentang 
Unit Amanah Hartanah yang diwujudkan ini.  Sejauh manakah peranan mereka sebab itulah 
timbul soal pemilikan tanah di Iskandar Malaysia ini, iaitu apakah kerajaan akan 
mewujudkan apa yang disebut sebagai Social Safety Net ini, iaitu supaya orang ramai 
khususnya bumiputera tidak menjual tanah mereka dengan sewenang-wenangnya. 

Sebab itu saya cukup bimbang dengan jawapan daripada EPU, menteri yang 
bertanggungjawab terhadap EPU, bahawa ini adalah hak masing-masing hendak jual iaitu 
berasaskan kepada harga pasaran.  Jadi, oleh kerana itulah, dengan harga tanah yang 
semakin mahal di kawasan Iskandar Malaysia ini, maka kerajaan perlu mewujudkan satu 
unit ataupun mewujudkan apa yang disebut sebagai Social Safety Net  ini supaya rakyat 
tidak menjual tanah dengan sewenang-wenangnya. 

Tuan Yang di-Pertua, oleh kerana itu saya mengharapkan dasar DEB ini 
diteruskan asalkan ekonomi berkembang, ia perlu dipakej semula, ditambah peruntukan 
dan kaji semula di mana kelemahan-kelemahannya, supaya ia tidak dijadikan sebagai 
alasan untuk mana-mana pihak mengatakan DEB ini merupakan satu dasar yang tidak 
baik.  Bagi saya, DEB perlu dikekalkan  status quonya.  Tuan Yang di-Pertua, izinkan saya 
menyentuh sedikit tentang ekuiti. 

Dato’ Haji Tajuddin Abdul Rahman [Pasir Salak]:  Minta laluan. 

Dr. Haji Mohd. Puad Zarkashi [Batu Pahat]:  Ekuiti bumiputera, minta maaf. 

Dato’ Haji Tajuddin Abdul Rahman [Pasir Salak]:  Ha! 



Oleh kerana itulah, saya berharap dalam kita memberikan keutamaan kepada. kekurangan bekalan bahan makanan sekarang ini, kerajaan selain daripada melihat, memberikan peruntukan yang besar dan sebagainya, tetapi tidak memikirkan soal teknologi, maka haruslah merujuk kepada keberkesanan teknologi GMO ini. Yang kedua ialah tentang isu tanah. Tanah adalah merupakan satu isu yang juga begitu besar dihadapi oleh negara kita dalam menumpukan pertanian kerana kita banyak menggunakan tanah untuk perkara lain khususnya iaitu kelapa sawit. Oleh kerana itu, saya rasa suatu ketika dahulu, kerajaan sudah pun mencadangkan untuk mewujudkan apa yang disebutkan sebagai bank tanah. Maka, kita harap kerajaan memberikan perhatian semula tentang bank tanah ini, supaya isu tanah yang sedang kita hadapi sekarang ini untuk tujuan pertanian dapat diatasi segera. Tuan Yang di-Pertua, menyentuh tentang Rancangan Malaysia Kesembilan ini, iaitu dalam Kajian Separuh Penggal ini, saya berharap agar kerajaan akan meneruskan dasar-dasar yang sedia ada, kerana dasar-dasar yang sedia ada ini adalah begitu baik sebenarnya terutamanya di dalam kita menjamin keseimbangan antara kaum selagi keadilan dapat diutamakan. Satu contoh yang cukup jelas yang disebut oleh Perdana Menteri dalam pembentangan Kajian Separuh Penggal ialah isu yang disebut sebagai income disparity, dengan izin, iaitu kalau boleh bahawa setiap RM1 yang diperolehi pendapatan oleh bukan Melayu juga RM1 diperolehi oleh bumiputera. Maka income disparity ini adalah merupakan satu isu yang harus diberi perhatian dan oleh kerana itulah, pada pandangan saya, dasar yang sedia ada ini harus diteruskan terutamanya Dasar Ekonomi Baru. Ia bukan sepatutnya setakat semangat sahaja, NEP, New Economy Policy ataupun Neighbour Ending Policy ini perlulah diteruskan kerana dengan cara ini sahajalah, maka kita dapat memberikan keseimbangan antara kaum ini. Soal-soal penyalahgunaan kuasa, soal-soal penyelewengan dan sebagainya bukan menjadi sebab untuk kita memberhentikan dasar yang sebegini rupa yang sebegini baik, yang sudah terbukti dapat mewujudkan keseimbangan antara kaum. Ini bukan soal perkauman, dan kalau kita melihat pun dasar 30% ini, belum tercapai, hanya 18% sahaja yang dicapai. Ada 12% dan ini tidak timbul soal untuk merampas hak orang lain. Oleh kerana itulah, saya berharap dalam soal ini bahawa dasar ini akan dapat diteruskan. Kalau kita lihat sebagai contohnya, pemilikan tanah, hartanah di bandar di kalangan bumiputera hanya tidak sampai 10%. Oleh kerana itu saya ingin bertanya tentang Unit Amanah Hartanah yang diwujudkan ini. Sejauh manakah peranan mereka sebab itulah timbul soal pemilikan tanah di Iskandar Malaysia ini, iaitu apakah kerajaan akan mewujudkan apa yang disebut sebagai Social Safety Net ini, iaitu supaya orang ramai khususnya bumiputera tidak menjual tanah mereka dengan sewenang-wenangnya. Sebab itu saya cukup bimbang dengan jawapan daripada EPU, menteri yang bertanggungjawab terhadap EPU, bahawa ini adalah hak masing-masing hendak jual iaitu berasaskan kepada harga pasaran. Jadi, oleh kerana itulah, dengan harga tanah yang semakin mahal di kawasan Iskandar Malaysia ini, maka kerajaan perlu mewujudkan satu unit ataupun mewujudkan apa yang disebut sebagai Social Safety Net ini supaya rakyat tidak menjual tanah dengan sewenang-wenangnya. Tuan Yang di-Pertua, oleh kerana itu saya mengharapkan dasar DEB ini diteruskan asalkan ekonomi berkembang, ia perlu dipakej semula, ditambah peruntukan dan kaji semula di mana kelemahan-kelemahannya, supaya ia tidak dijadikan sebagai alasan untuk mana-mana pihak mengatakan DEB ini merupakan satu dasar yang tidak baik. Bagi saya, DEB perlu dikekalkan status quonya. Tuan Yang di-Pertua, izinkan saya menyentuh sedikit tentang ekuiti. Dato' Haji Tajuddin Abdul Rahman [Pasir Salak]: Minta laluan. Dr. Haji Mohd. Puad Zarkashi [Batu Pahat]: Ekuiti bumiputera, minta maaf. Dato' Haji Tajuddin Abdul Rahman [Pasir Salak]: Ha!.